CELEX: 32012R1248
Language: lt
Date: 2012-12-19 00:00:00
Title: 2012 m. gruodžio 19 d. Komisijos įgyvendinimo reglamentas (ES) Nr. 1248/2012, kuriuo nustatomi sandorių duomenų saugyklų registracijos paraiškų, teikiamų pagal Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų, formos techniniai įgyvendinimo standartai  Tekstas svarbus EEE

21.12.2012   
            
            
               LT
            
            
               Europos Sąjungos oficialusis leidinys
            
            
               L 352/30
            
         KOMISIJOS ĮGYVENDINIMO REGLAMENTAS (ES) Nr. 1248/2012
   2012 m. gruodžio 19 d.
   kuriuo nustatomi sandorių duomenų saugyklų registracijos paraiškų, teikiamų pagal Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų, formos techniniai įgyvendinimo standartai
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos Centrinio Banko nuomonę (1),
   atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (2), ypač į jo 56 straipsnio 4 dalį,
   kadangi:
   
               (1)
            
            
               visa informacija, teikiama Europos vertybinių popierių ir rinkų institucijai (EVPRI) sandorių duomenų saugyklos registracijos paraiškoje, turėtų būti pateikta patvariąja laikmena, kuri leistų šią informaciją išsaugoti, kad ją būtų galima naudoti ir atgaminti ateityje. Kad būtų lengviau atpažinti sandorių duomenų saugyklos pateiktą informaciją, visi kartu su paraiška teikiami dokumentai turėtų būti pažymėti unikaliu registracijos numeriu;
            
         
               (2)
            
            
               šis reglamentas pagrįstas techninių įgyvendinimo standartų projektais, kuriuos EVPRI pateikė Europos Komisijai pagal 2010 m. lapkričio 24 d. Europos Parlamento ir Tarybos reglamento (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) (3), 15 straipsnyje nustatytą tvarką;
            
         
               (3)
            
            
               pagal Reglamento (ES) Nr. 1095/2010 15 straipsnį EVPRI surengė atviras viešas konsultacijas dėl tokių techninių įgyvendinimo standartų projektų, išnagrinėjo galimas susijusias sąnaudas ir naudą ir paprašė, kad pagal to reglamento 37 straipsnį įsteigta EVPRI Vertybinių popierių ir rinkų suinteresuotųjų subjektų grupė pateiktų savo nuomonę,
            
         PRIĖMĖ ŠĮ REGLAMENTĄ:
   1 straipsnis
   Paraiškos forma
   1.   Registracijos paraiška pateikiama naudojant tokią priemonę, kad informacija būtų saugoma patvariąja laikmena, kaip apibrėžta Europos Parlamento ir Tarybos direktyvos 2009/65/EB (4) 2 straipsnio 1 dalies m punkte.
   2.   Registracijos paraiška teikiama priede nustatyta forma.
   3.   Sandorių duomenų saugykla kiekvienam teikiamam dokumentui suteikia unikalų registracijos numerį ir užtikrina, kad jos teikiamoje informacijoje būtų aiškiai nurodyta, pagal kokį konkretų deleguotojo akto dėl techninių reguliavimo standartų, kuriuose išsamiai nustatomi sandorių duomenų saugyklos registracijos paraiškoje pateiktini duomenys, priimto pagal Reglamento (ES) Nr. 648/2012 56 straipsnio 3 dalį, reikalavimą ta informacija teikiama ir kokiame dokumente ji pateikta, taip pat nurodoma nepateikimo priežastis, jei informacija nepateikta, kaip išdėstyta priedo nuorodų į dokumentus skirsnyje.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 19 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  Dar nepaskelbta Oficialiajame leidinyje.
   
      (2)  OL L 201, 2012 7 27, p. 1.
   
      (3)  OL L 331, 2010 12 15, p. 84.
   
      (4)  OL L 302, 2009 11 17, p. 32.
   
      PRIEDAS
      
         PARAIŠKOS FORMA
      
      BENDROJI INFORMACIJA
      
                  Paraiškos data
               
               
                   
               
            
                  Sandorių duomenų saugyklos pavadinimas
               
               
                   
               
            
                  Juridinis adresas
               
               
                   
               
            
                  Išvestinių finansinių priemonių klasės, dėl kurių sandorių duomenų saugykla teikia registracijos paraišką
               
               
                   
               
            
                  Už paraišką atsakomybę prisiimančio asmens vardas ir pavardė
               
               
                   
               
            
                  Už paraišką atsakomybę prisiimančio asmens kontaktiniai duomenys
               
               
                   
               
            
                  Kito asmens, atsakingo už sandorių duomenų saugyklos atitiktį reikalavimams, vardas ir pavardė
               
               
                   
               
            
                  Asmens (-ų), atsakingo (-ų) už sandorių duomenų saugyklos atitiktį reikalavimams, kontaktiniai duomenys
               
               
                   
               
            
                  Patronuojančiosios įmonės identifikavimo duomenys
               
               
                   
               
            
         
      NUORODOS Į DOKUMENTUS
      (1 straipsnio 3 dalis)
      
                  Deleguotojo akto dėl techninių reguliavimo standartų, kuriuose išsamiai nustatomi sandorių duomenų saugyklos registracijos paraiškoje pateiktini duomenys, priimto pagal Reglamento (ES) Nr. 648/2012 56 straipsnio 3 dalį, straipsnis
               
               
                  Unikalus dokumento registracijos numeris
               
               
                  Dokumento pavadinimas
               
               
                  Dokumento skyrius, skirsnis arba puslapis, kuriame pateikta informacija, arba informacijos nepateikimo priežastis